ที่ ลป 71501/ 004 องค์การบริหารส่วนตำบลทุ่งฝาย

 140/1 ต.ทุ่งฝาย อ.เมืองลำปาง

 จ.ลำปาง 52000

 7 มกราคม 2563

เรื่อง ขอความอนุเคราะห์ประชาสัมพันธ์ กิจกรรมวันเด็กแห่งชาติ ประจำปี พ.ศ.2563

เรียน กำนัน/ ผู้ใหญ่บ้าน/ ส.อบต.ในพื้นที่ตำบลทุ่งฝาย

ด้วย องค์การบริหารส่วนตำบลทุ่งฝาย กำหนดจัดกิจกรรมวันเด็กแห่งชาติ ประจำปี พ.ศ.2563ในวันเสาร์ที่ 11 มกราคม 2563 เวลา 07.30น.เป็นต้นไป ณ องค์การบริหารส่วนตำบลทุ่งฝาย เพื่อเสริมสร้างให้เด็กได้แสดงออกทางด้านร่างกาย สังคม อารมณ์ และสติปัญญา ให้มีจิตสำนึกเพื่อจะรับใช้สังคมและประเทศชาติ อีกทั้งเป็นการส่งเสริมให้ทุกส่วนของสังคมได้มองเห็นความสำคัญของเด็ก ซึ่งในงานมีกิจกรรมมากมาย ในปีนี้ธนาคารออมสิน สาขาเซ็นทรัลพลาซาลำปาง รับเปิดบัญชีธนาคารสำหรับผู้สนใจ พร้อมแจกของที่ระลึก หากผู้ใดประสงค์จะเปิดบัญชีให้นำบัตรประจำตัวประชาชนมาด้วย

ในการนี้ องค์การบริหารส่วนตำบลทุ่งฝาย จึงขอเชิญท่านเข้าร่วมงาน และขอความอนุเคราะห์ท่านประชาสัมพันธ์เชิญชวนเด็ก เยาวชน และผู้ปกครองเข้าร่วมกิจกรรมงานวันเด็กแห่งชาติขององค์การบริหารส่วนตำบลทุ่งฝาย ประจำปีพ.ศ.2563 ตามวันและเวลาดังกล่าว

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ



(นายสมศักดิ์ ตะนะเกต)

นายกองค์การบริหารส่วนตำบลทุ่งฝาย

สำนักงานปลัด

โทร. ๐ 5435 8693 ต่อ 11

โทรสาร ๐ 5435 8693 ต่อ 21